Diari Oficial de la Generalitat Valenciana


Sumari del DOGV 7959, del 17-01-2017 (2016/10419)

RESOLUCIÓ de 28 de novembre de 2016, de la Subdirecció General de Relacions Laborals, per la qual es disposen el depòsit i la publicitat dels estatuts de l'entitat empresarial denominada Patronal Valenciana Empresas Actividades Extraescolares (PAVAEX).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10091


Data del document
:   28-11-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 28 de novembre de 2016, de la Subdirecció General de Relacions Laborals, per la qual es disposen el depòsit i la publicitat dels estatuts de l'entitat empresarial denominada Patronal Valenciana Empresas Actividades Extraescolares (PAVAEX). [2016/10416]  
Ha sigut admés el depòsit dels estatuts de l'entitat empresarial denominada Patronal Valenciana Empresa Actividades Extraescolares (PAVAEX), després de la comprovació que reuneixen els requisits previstos en la Llei 19/1977, d'1 d'abril, sobre regulació del dret d'associació sindical (BOE 04.04.1977), el Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015), i l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana, a través de mitjans electrònics (DOGV 26.05.2016).  
La sol·licitud va ser formulada per Vicente Quilis Veintimilla, per mitjà d'un escrit presentat el dia 17 de novembre de 2016.  
Es recorda el que disposa l'article 3.f del Reial Decret 416/2015 sobre la comunicació del número d'identificació fiscal de l'entitat, una vegada obtingut.  
D'acord amb l'article 14 del Reial decret 416/2015 l'entitat adquirirà personalitat jurídica i plena capacitat d'obrar transcorreguts vint dies hàbils des del depòsit dels seus Estatuts o des que s'aporte la documentació que acredite l'esmena dels defectes assenyalats en el requeriment de l'oficina.  
Els Estatuts i l'acta fundacional estan subscrits per: Rafael Ortega Brazales, en representació de l'empresa Valesport Servicios y Mantenimiento, SL; Miquel Olvera Barrio, en representació de l'empresa Top Trainers Formación, SL, i Francisco Daniel Celda Zaragoza, en representació de l'empresa Avensport Turisme Actiu d'Aventura, SL.  
S'indica que en els Estatuts consta com a domicili de l'associació el Carrer Borriol, 11, de València, i el seu àmbit territorial és el conjunt de la Comunitat Valenciana, i el funcional, les empreses i els empresaris/àries que desenvolupen la seua activitat en l'àmbit d'activitats extraescolars, així com l'ensenyament d'idiomes, activitats esportives i lúdiques.  
Es disposa la publicitat de la present resolució per mitjà de la seua publicació en el Diari Oficial de la Comunitat Valenciana.  
Qualsevol persona interessada podrà examinar el document depositat i obtindre'n còpia en aquest centre directiu, siti a l'avinguda Navarro Reverter, núm. 2, 1r planta, de València, i serà possible impugnar-lo davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals està determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 4.4 de l'Ordre 1/2016.  
  
València, 28 de novembre de 2016.- El subdirector general de Relacions Laborals: Juan Ignacio Soler Tormo.